钦定古今图书集成/明伦汇编/官常典/第600卷 > 《贺李提刑启》李刘
## 钦定古今图书集成/明伦汇编/官常典/第600卷 > 《贺李提刑启》李刘

重光单阏，载新一岁之元；五善六条，诞布九重之意。
与时偕极，何福不臻。恭惟某官，德配春融，气排冬凛。
编仪兵卫之画戟，出当霄汉之绣衣。皇皇者华，遣使
臣唤起曲肱之梦；行行且止，避御史遹观直指之威。
仁风梅放与柳舒，和气竹苞而松茂。某自怜苦李，获
芾甘棠。我有二天，正托故人之芘；士更三日，尚希旧
“雨之恩。”